पाएं अपने शहर की ताज़ा ख़बरें और फ्री ई-पेपरडाउनलोड करें
कोविड पीड़ित मरीजों को रेमडेसिविर इंजेक्शन के लिए परेशान होना पड़ रहा है। मोहाली के फेज-3बी2 के प्राइवेट अस्पताल में हिमाचल के 69 साल के मेहरचंद को दाखिल कराया गया है। डॉक्टर्स की ओर से मरीज को रेमडेसिविर इंजेक्शन लगाने के लिए कहा गया था, लेकिन अस्पताल की ओर से मरीज के परिजनों को कहा गया कि उनके पास इंजेक्शन नहीं है।
इस पर मरीज के परिजनों की ओर से पहले भी तीन इंजेक्शन अपने तौर पर मंगवाए गए। शुक्रवार को मरीज को चौथा इंजेक्शन लगाया जाना था। लेकिन अस्पताल ने अपने हाथ खड़े कर दिए। मरीज के परिजनों की ओर से रेमडेसिविर इंजेक्शन के लिए लगाए गए नोडल अफसर को फोन किया गया। नोडल अफसर की ओर से मरीज के लिए इंजेक्शन मुहैया करवाए गए। घरवालों ने इंजेक्शन देने में अानाकानी किए जाने पर अस्पताल के खिलाफ पीएमओ और हेल्थ मिनिस्टर को शिकायत दी गई है।
मरीज के परिजनों ने बताया कि उन्होंने मोहाली जिले के लिए नोडल अफसर से बात की और अपनी व्यथा बताई। उन्होंंने बताया गया कि उनकी ओर से पीएमओ और हेल्थ मिनिस्टर को भी शिकायत की गई। नोडल अफसर की ओर से उन्हें कॉल करके बताया और खरड़ के सत्या मेडिकोज पर जाकर इंलेक्शन लेने के लिए कहा।
नोडल अफसर के कहने के बाद जब मरीज के परिजन खरड़ के सत्या मेडिकोज पर गए तो वहां पर पहले दुकानदार ने इंजेक्शन देने से साफ मना कर दिया और कहा कि उनके पास इंजेक्शन है ही नहीं। जिसके बाद उन्होंने नोडल अफसर से दुकानदार की बात करवाई। उसके बाद कहीं जाकर दुकानदार की ओर से कंट्रोल रेट 3100 प्रति इंजेक्शन के हिसाब से तीन इंजेक्शन दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn